444 JULIANEHAAB DISTRIKT 
I Kagssimiut Kommune kan Rødfisken træffes overalt i Imartunek, men 
fiskes navnlig i den sydligste Del af Bredningen Nord for Kårusuarssuk Øen, 
hvor den forekommer i betydelige Mængder, medens Karmaternes Fiskeplads 
ligger i Bredefjord umiddelbart Nord og Nordøst for Karmat Øen. 
I Narssak Kommune findes Banker ved Kangilerna (Nordøst for Isua) 
ud for Bopladsen Niakornak, ved Tugdlerunat Pynten og andre Steder. 
I Julianehaab Kommune er der Fiskepladser Nord for Pärdlits Øgruppe 
og langs Nordsiden af Akia. 
I Sårdlok Kommune findes Banker Vest for Upernivik Næsset, ved Or- 
ssusivik, Vest for Simiutak Løbene og i Kôrnuarssuk Sundet paa Nordsiden af 
Overbæringsstedet Itivdliarssuk, hvor Fiskene skal være særlig store og enkelte 
veje indtil 8 kg, men Erhvervet har kun ringe Betydning for denne udprægede 
Fangerbefolkning og drives mest i Angmagssattiden. 
I Sydprøvens Kommune er der Banker næsten overalt i Agdluitsok Fjor- 
den, særlig dog udenfor Sarfå og Lichtenau, men Fiskeriets Betydning er nu til 
Dags minimalt, efter at Indhandlingen af Hellefisk er paabegyndt. 
Det samme er delvis Tilfældet i de sydligere liggende Kommuner, indenfor 
hvis Grænser der dog findes en Del, men gennemgaaende mindre Banker, saa- 
ledes i Mundingen af В. Sermilik, ved Nanortalik og Kangex, sydligst 1 Torssu- 
kätak, i Farvandet omkring Pamiagdluk, iTangnera og Kangikitsok samt ved Nük. 
Laksene forekommer ved saa godt som alle de Vandløb, der findes i Di- 
striktet, talrigst i dettes nordlige Del, men dog langtfra i saa betydelige Mæng- 
der som ved Elvene nordligst i Landsdelen. Da Laksene indfinder sig, medens 
Grønlænderne ligger paa Fangst ved Yderøerne, og da de tilmed ikke købes af 
Handelen, drives Fiskeriet kun lejlighedsvis og faa Dage ad Gangen. For Be- 
folkningens Ernæring er det derfor som Helhed uden Betydning. Enkelte af 
Laksepladserne er omtalt under Distriktsbeskrivelsen, hvorfor man’ skal ind- 
skrænke sig til at anføre de Steder, hvor Laksene forekommer talrigst, og som 
af denne Grund besøges hyppigst af Grønlænderne. Dette er for Narssak Kom- 
munes Vedkommende Tilfældet med den lille Elv i Ilua Bugten, hvor et Lakse- 
gærde fra Nordbotiden endnu benyttes den Dag i Dag. Fiskeriet i det store Vand- 
løb, som udmunder i Tunugdliarfiks Kingua, giver dog et langt bedre Udbytte, 
og Laksene her udmærker sig efter Sigende ved deres betydelige Størrelse. 
I Narssak Kommune er Antallet af de Laksepladser, der besøges, 7, i Juli- 
anehaab Kommune 6, af hvilke Exaluit paa Sydsiden af Igaliko Fjorden regnes. 
for den bedste, men er ret ubetydelig, og i Sydprøvens Kommune 8. Kügssuak 
i Bunden af Amitsuarssuk er den bedste Fiskeplads og kan give en halv Snes 
Tønder Laks aarlig. 
Sydefter aftager Laksepladserne baade i Størrelse og Antal. I Nanortalik 
Kommune er der saaledes kun 4, af hvilke Elven i Kinguadalen regnes for den 
bedste Fiskeplads, og Syd herfor drives der lidt Laksefangst i Elven ved Anor- 
dliuitsok samt i det Indre af Kangikitsok og endnu et Par Steder i Omegnen 
af Nûk, men overalt med ringe Udbytte. 
